**МЕТОДОЛОГИЯ И КРИТЕРИИ ЗА ОЦЕНКА НА ПРОЕКТНО ПРЕДЛОЖЕНИЕ ПО ПРОЦЕДУРА ЗА ДИРЕКТНО ПРЕДОСТАВЯНЕ НА БЪЗВЪЗМЕЗДНА ФИНАНСОВА ПОМОЩ „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПРИЛАГАНЕ НА ПОДХОДА ИТИ)“**

Проектното предложение се оценява съгласно съответните разпоредби на Раздел ІІІ „Директно предоставяне на безвъзмездна финансова помощ“ от Глава трета „Предоставяне на безвъзмездна финансова помощ“ на ЗУСЕФСУ, включително чл. 44, ал. 5 от ЗУСЕФСУ и раздел II от ПМС № 23/2023 г.

Оценката на проектното предложение се извършва от Управляващия орган на един етап и се документира чрез попълване на оценителен лист, който включва всички приложими критерии. При установяване на нередовности, непълноти и/или несъответствия на документите Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, при спазване на действащата нормативна уредба. Неотстраняването им в срок може да доведе до прекратяване на производството по отношение на конкретния бенефициент. Срокът по оценяване на проектното предложение спира да тече до датата на тяхното отстраняване. Оценката продължава до постигане на пълно съответствие с критериите за оценка (отговор „ДА“ или „Неприложимо“ на всички позиции в оценителната таблица).

**ТАБЛИЦА ЗА КОМПЛЕКСНА ОЦЕНКА НА ПРОЕКТНОТО ПРЕДЛОЖЕНИЕ**

|  |  |  |  |
| --- | --- | --- | --- |
| **КРИТЕРИИ ЗА ОЦЕНКА НА ПРОЕКТНОТО ПРЕДЛОЖЕНИЕ** | **ДА** | **НЕ** | **Н/П** |
| 1. Формулярът за кандидатстване е подписан с квалифициран електронен подпис (КЕП) от законния представител на кандидата или оправомощено/упълномощено за целите на подаването на проектното предложение лице.   *Проверката за представляващи кандидатите се извършва в Регистър БУЛСТАТ или в ТРРЮЛНЦ.* |  |  |  |
| 1. Представена е Заповед/документ за упълномощаване за подаване на проектното предложение (ако е приложимо).   *Прилага се, в случай че проектното предложение е подадено с КЕП от лице, различно от законния представител на кандидата.* |  |  |  |
| 1. Проектното предложение съответства на одобрената комбинирана концепция за ИТИ.   *Извършва се проверка за съответствие на проектното предложение с одобрената комбинирана концепция за ИТИ по отношение на цели, кандидат, партньори/асоциирани партньори, дейности, общ размер на искано финансиране чрез БФП, териториален обхват, индикатори, целеви групи, вкл. уязвими целеви групи.*  *Общият размер на исканото финансиране чрез БФП на проектното предложение е равен или по-малък от общия размер на исканото финансиране чрез БФП в одобрената комбинирана концепция за ИТИ.*  *Целевата стойност на индикаторите за продукт и индикаторите за резултат в проектното предложение следва да е не по-малка от целевата стойност на индикаторите, посочени в одобрената комбинирана концепция за ИТИ.* |  |  |  |
| 1. Представена е Декларация на кандидата/партньора, попълнена/и по образец (Приложение I към Условията за кандидатстване).   *Попълва се и се подписва от кандидата и от всички партньори съгласно Условията за кандидатстване.* |  |  |  |
| 1. Представена е Декларация за партньорство (ако е приложимо), попълнена по образец (Приложение II към Условията за кандидатстване).   *Попълва се и се подписва* *от кандидата и всички партньори съгласно Условията за кандидатстване.* |  |  |  |
| 1. Представено е Споразумение/Споразумения за асоциирано партньорство между кандидата и работодател/и - асоцииран/и партньор/и, участващ/и в партньорство с училище за дуална система на обучение, попълнено/и по образец (Приложение III към Условията за кандидатстване). |  |  |  |
| 1. Представена е декларация/и за асоциирано партньорство (ако е приложимо), попълнена/и по образец (Приложение IV към Условията за кандидатстване).   *Декларацията се представя в случай на участие като асоцииран/и партньор/и на национално представителни организации на работодателите и на работниците и служителите в България, браншови и професионални организации, както и РУО-асоциирани партньори.* |  |  |  |
| 1. Представени са Автобиографии на членовете на основния екип за организация и управление на проекта, попълнени по образец (Приложение V към Условията за кандидатстване).   *Основният екип за организация и управление на проекта включва ръководител на проекта, координатор и счетоводител (финансист).* |  |  |  |
| 1. Представена е Декларация за минимални помощи (ако е приложимо), попълнена по образец (Приложение VI към Условията за кандидатстване).   *Прилага се от кандидати-частни училища.* |  |  |  |
| 1. Представени са счетоводни документи (финансови отчети от Годишен отчет за дейността) на кандидата за последните две приключили финансови години към датата на кандидатстване, с оглед доказване на наличието на финансов капацитет.   *Прилага се, в случай че документът не е публично оповестен. В случай че документът е публично оповестен, следва да бъде предоставен линк към източника, в който е наличен.*  *Проверява се служебно от оценителната комисия:*  *- в случай че исканите документи са налични в МОНИТОРСТАТ на Националния статистически институт, същите се проверяват по служебен път, ако е осигурена възможност за това.*  *- в случай че исканите документи, заверени по реда на Закона за счетоводството, са публично достъпни на други електронни източници, следва да бъде предоставен линк към източниците, в които са налични за целите на оценката на критерия за финансов капацитет*. |  |  |  |
| 1. Кандидатът е допустим съгласно Условията за кандидатстване.   *Проверката се прави служебно в Регистъра на институциите в системата на предучилищното и училищното образование съгласно чл. 345 от ЗПУО, Регистър БУЛСТАТ, ТРРЮЛНЦ или друг регистър (например НЕИСПУО).* |  |  |  |
| 1. Партньорите, вкл. асоциираните партньори, са допустими съгласно Условията за кандидатстване.   *Проверката се извършва служебно в* *Регистър БУЛСТАТ, ТРРЮЛНЦ или в други публични регистри.* |  |  |  |
| 1. Проектното предложение отговаря на изискванията за териториален обхват съгласно Условията за кандидатстване. |  |  |  |
| 1. Дейностите, включени в проектното предложение, са допустими съгласно Условията за кандидатстване и са описани детайлно, включително начините за изпълнението им и резултатите от тях.   *В случай на закупуване на оборудване, дейността е аргументирана въз основа на приложена детайлна обосновка за необходимостта от закупуване и справка за наличното към момента на кандидатстване оборудване, съгласно Условията за кандидатстване*.  *В случай че проектното предложение съдържа една или повече недопустими дейности, тези дейности,* *както и предвидените разходи за тях, следва да бъдат отстранени.* |  |  |  |
| 1. Дейностите по проекта НЕ са финансирани със средства от Европейските фондове при споделено управление или чрез други инструменти на Европейския съюз в съответствие с чл. 63, параграф 9 от Регламент (ЕС) № 2021/1060, както и с други публични средства, и НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от конкретния бенефициент или не.   *Проверява се въз основа на представената Декларация на кандидата/партньора – Приложение* *I към Условията за кандидатстване.* |  |  |  |
| 1. В проектното предложение са включени всички задължителни индикатори, както и незадължителния индикатор (когато е приложимо) съгласно Условията за кандидатстване с положителни целеви стойности, различни от 0.   *Присъединените индикатори отговарят на вида регион/и, избрани от кандидата за реализиране на проектните дейности - регион в преход и/или по-слабо развит регион.* |  |  |  |
| 1. Кандидатът разполага с необходимите **финансови ресурси (финансов капацитет) и механизми за устойчивост,** позволяващи да се изпълнят предложените в проектното предложение дейности и да се гарантира тяхната финансова устойчивост.   *Счита се, че кандидатът разполага с финансов капацитет, в случай че неговият оборот с натрупване през последните две приключили финансови години преди датата на кандидатстване е поне 30 % от стойността на исканото финансиране по проекта.*  *Финансовият капацитет на кандидата се оценява на база представените счетоводни документи и служебната проверка по критерий № 10.*  *Счита се, че са налице механизми за устойчивост, когато кандидатът е описал във Формуляра за кандидатстване, секция „Допълнителна информация“, необходима за оценка на проектното предложение, поле „Устойчивост“, начините, чрез които ще осигури възможност ползите от проекта за целевите групи да продължат да съществуват и след края на финансирането по проекта, и е посочил* *потенциалните източници за финансиране след приключване на проекта и те са реалистични и надеждни.* |  |  |  |
| 1. **Административен капацитет:**   Кандидатът и партньорите (при наличие на такива) разполагат с административен капацитет.  *Счита се, че е налице административен капацитет за изпълнение на проекта, в случай че всеки от предложените експерти в основния екип за организация и управление (ръководител на проекта, координатор и счетоводител (финансист) отговаря на изискванията от Условията за кандидатстване: Ръководителят на проекта има минимум 2 години опит в управлението/изпълнението на сходен тип дейности и/или управление/изпълнение на сходен тип проекти, а останалите двама членове на основния екип имат най-малко 1 година опит в изпълнението на сходен тип дейности и/или управление/изпълнение на сходен тип проекти.*  *Проверката се извършва на база представените автобиографии от всеки от членовете на основния екип за организация и управление.*  *За целите на процедурата под „сходен тип дейности“ следва да се разбират „дейности в сферата на образованието и обучението“. Под „сходен тип проекти“ следва да се разбират „проекти със сходни дейности, като дейности, свързани с организиране и провеждане на обучения, стажове и/или друг тип допълнителни занимания за ученици, и/или организиране и провеждане на обучения за педагогически и непедагогически специалисти и/или дейности, свързани с кариерно ориентиране и мотивиране на ученици, и/или работа с родители и/или работодатели за активно включване в образователния процес, като тези по настоящата процедура.*  *За счетоводителя (финансиста) по проекта под „сходен тип дейности“ следва да се разбира „извършване на счетоводни/финансови операции съгласно националното законодателство“.* |  |  |  |
| 1. Формулирани са конкретни и реалистични цели на проекта, които съответстват на целите на процедурата. |  |  |  |
| 1. Налице е връзка между целите, предвидените дейности, резултатите и индикаторите по проекта. |  |  |  |
| 1. Целевите групи са описани и са количествено определени. Кандидатът е предоставил информация относно методите за идентифицирането им и начина, по който ще бъдат включени в дейностите по проекта. Нуждите им са ясно идентифицирани и описани.   *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване, поле „Целеви групи“.* |  |  |  |
| 1. Планът за изпълнение отразява логическата връзка на целите и дейностите, спецификата на дейностите и продължителността на проекта, и предвижда балансирано разпределение на дейностите във времето (с възможност за паралелно изпълнение съобразно идентифицираните нужди). |  |  |  |
| 1. Проектното предложение допринася за реализиране на хоризонталните принципи на Програма „Образование“ 2021-2027 (устойчиво развитие, вкл. принос към умения за зелена икономика, равни възможности и недопускане на дискриминация; равенство между половете, и прилагането на Хартата на основните права на ЕС и на Конвенцията на ООН за правата на хората с увреждания).   *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване, поле, „Принос на проектното предложение за реализиране на хоризонталните принципи на ПО“ и поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“.* |  |  |  |
| 1. **Демаркация и допълняемост:**   Кандидатът е описал по какъв начин изпълнението на проекта ще осигури надграждащ ефект спрямо участие в предходни проекти по ОПНОИР или национални и други програми (когато е приложимо). Посочено е и по-какъв начин ще се следи за демаркация и избягване на двойно финансиране с други проекти и национални програми.  *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване, поле „Демаркация и допълняемост“*. |  |  |  |
| 1. Кандидатът е декларирал във Формуляра за кандидатстване, че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация, и за осъществяване на мониторинг на резултатите по проекта, вкл. за установяване на удовлетвореността на лицата, участници в дейностите по процедурата.   *Кандидатът е декларирал информацията в секция „Допълнителна информация, необходима за оценката на проектното предложение“ от Формуляра за кандидатстване.* |  |  |  |
| 1. Налице е съответствие и логическа връзка между дейности и разходи. Предвидените разходи са допустими съгласно Условията за кандидатстване, необходими са за изпълнение на дейностите по проекта и за постигане на заложените индикатори.   *Информацията се проверява в секция „Бюджет (в лева)“, секция „План за изпълнение/Дейности по проекта“, секция „Индикатори“ от Формуляра за кандидатстване.* |  |  |  |
| **27.** Бюджетът е попълнен съгласно изискванията на Условията за кандидатстване. Спазени са размерите на единичните разходи и размерът на единната ставка по операцията. Разходите не се дублират. Няма недопустими разходи.  *В случай на проектно предложение, обхващащо повече от един тип регион - регион в преход или по-слабо развити региони, разходите, за които се кандидатства, са коректно отнесени към съответния тип регион, за който се отнасят.*  *Информацията се проверява в секция „Бюджет (в лева)“ от Формуляра за кандидатстване.*  *В случай че проектното предложение съдържа недопустими разходи, тези разходи следва да бъдат отстранени.* |  |  |  |
| 1. Спазени са изискванията по отношение на минималния и максималния размер на общо допустимите разходи за едно проектно предложение:   Минимален размер на общо допустими разходи по проектно предложение: 250 000 лв.  Максимален размер на общо допустими разходи по проектно предложение: 750 000 лв.  *Информацията се проверява в секция „Бюджет (в лева)“ от Формуляра за кандидатстване.* |  |  |  |
| 1. Кандидатът – частно училище отговаря на изискванията за предоставяне на минимални помощи в съответствие с Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функциониране Европейския съюз към помощта de minimis (ако е приложимо).   *Спазването на изискванията за предоставения на минимални помощи се проверява чрез декларация – Приложение VI към Условията за кандидатстване.*  *Проверява се за кандидат-частно училище по отношение на всички разходи за дейностите, които изпълнява, както и непреките разходи, които ще разходва.* |  |  |  |