*Приложение ТЕРЕС-ИТИ-Дуално*

**Таблица на единичните разходи и еднократните суми по процедура**

**BG05SFPR001-3.005**

**„Развитие на дуалната система на обучение в ПОО**

**(чрез прилагане на подхода ИТИ)“**

1. Общи положения

Допустимите разходи по процедура BG05SFPR001-3.005 „Развитие на дуалната система на обучение в ПОО (чрез прилагане на подхода ИТИ)“ се определят в съответствие с чл. 53, параграф 1, буква д) от Регламент (ЕС) 2021/1060 чрез комбинация от формите по чл. 53, параграф 1, буква б) и г) от същия Регламент (единични разходи и финансиране с единна ставка).

При изпълнението на допустимите преки дейности по процедурата се прилагат единични разходи и еднократни суми, които са обосновани, определени и прилагани през предходния програмен период, а част от тях и през настоящия програмен период, както е посочено в раздел 1 на Приложение ТЕРЕС-ПО (*Таблица на единичните разходи и еднократните суми, които може да се прилагат за процедури, финансирани от Програма „Образование“ през програмния период 2021-2027 г.*). За част от финансираните дейности са определени нови единични разходи и еднократни суми, които са описани и обосновани в настоящия документ.

Допустимите разходи по процедурата се определят чрез прилагане на таблица на единичните разходи в съответствие с член 53, параграф 1, буква б) и чрез финансиране с единна ставка в съответствие с чл. 53, параграф 1, буква г) от Регламент (ЕС) 2021/1060 (съответно чл. 55, ал. 1, т. 2 и т. 4 от ЗУСЕФСУ), определена чрез прилагане на процент към една или няколко определени категории разходи

За финансирането с единна ставка се прилага чл. 56, параграф 1 от Регламент (ЕС) 2021/1060.

**Единични разходи** се прилагат при изпълнението на **следните преки дейности:**

**Дейност 1. Допълнителна професионална подготовка, „пробно стажуване“ и допълнителни занимания за ученици за придобиване на знания, умения и компетентности в съответствие с изискванията на пазара на труда.**

По-конкретно, единични разходи се прилагат при:

* Пробно стажуване в партниращо предприятие за ученици в първи гимназиален етап
* Допълнителни занимания по професионална подготовка и/или по чужд език /за ученици в първи гимназиален етап в дуална форма на обучение/
* Осигуряване на наставници за практическо обучение в реална работна среда /втори гимназиален етап/.

**Дейност 2. Обучения на учители и наставници за разширяване на обхвата и повишаване качеството на дуалната система на обучение.**

По-конкретно, единични разходи се прилагат при:

* Организиране и провеждане на обучения на учители по професионална подготовка и учители-методици
* Организиране и провеждане на обучения на наставници
* Организиране и провеждане на смесени обучения и/или супервизия на учители и наставници в дуална форма на обучение

**Дейност 4. Информационни кампании и кариерно ориентиране за повишаване на привлекателността и увеличаване дела на дуалната система на обучение в ПОО.** По-конкретно, единичните разходи се прилагат при:

* Провеждане на информационни кампании сред работодатели
* Провеждане на информационни кампании сред родители, ученици и широката общественост
* Кариерно ориентиране на ученици

Размерите на единичните разходи се определят в съответствие с член 53, параграф 3, буква а) от Регламент (ЕС) 2021/1060, т.е. чрез прилагане на **коректен, справедлив и проверим метод на изчисление**. За база на изчисленията се използват статистически данни, друга обективна информация, обобщаваща изпълнението на сходни процедури за програмен период 2014-2020 г. и 2021-2027 г., експертна оценка, както и прилагането на обичайните практики за осчетоводяване на разходите на отделните бенефициенти.

Отчитайки, че настоящата процедура е с продължителност от 48 месеца, е необходимо да се разпише и процедура за периодично актуализиране на прилаганите единични разходи и еднократни суми.

Съгласно Условията за кандидатстване по процедурата се предвижда възможност да бъдат организирани и проведени следните форми на допълнителни занимания, обучения и събития:

* разнообразни форми на подкрепа за ученици за придобиване на знания, умения и компетентности в съответствие с изискванията на пазара на труда – „пробно стажуване“ в партниращо предприятие за ученици в първи гимназиален етап, допълнителни занимания по професионална подготовка и/или чужд език за ученици в първи гимназиален етап в дуална форма на обучение, осигуряване на наставници за практическо обучение в реална работна среда при изпълнението на Дейност 1;
* обучения/супервизия на педагогически специалисти и наставници за разширяване на обхвата и повишаване качеството на дуалната система на обучение – обучения на учители и наставници без квалификационни кредити и обучения на учители с присъждане на 1 квалификационен кредит, смесени обучения на учители и наставници, супервизия при изпълнението на Дейност 2;
* информационни кампании сред работодатели, родители, ученици и широката общественост, и кариерно ориентиране на ученици при изпълнението на Дейност 4.

Основният разход при провеждането на горепосочените допълнителния занимания, обучения и събития, е свързан със **заплащането на възнаграждения** на наставници, педагогическите специалисти, кариерни консултанти, лектори/експерти, вкл. външни експерти с доказан професионален опит в съответното професионално направление– представители на бизнеса, които представляват **преки разходи за персонал.**

Друг разход, свързан с провеждането на „пробно стажуване“ в рамките на Дейност 1, са **надбавките за стипендии** на учениците в първи гимназиален етап, които са преминали успешно участието си в пробно стажуване.

За определяне на допустимите преки разходи за персонал и надбавките за стипендии ще се прилага таблица на единичните разходи в съответствие с член 53, параграф 1, буква б) от Регламент (ЕС) 2021/1060.

Освен това е необходимо да се предвидят и други преки и непреки разходи, които са необходими за изпълнението на проекта и са различни от преките разходи за персонал и надбавките за стипендии. Такива са разходите за застраховки, за закупуване на оборудване, материали и консумативи, необходими за изпълнението на Дейност 1, разходите за външни услуги за провеждане на обучения с придобиване на квалификационни кредити по Дейност 2, разходите за външни услуги за разработване на програми за провеждане на допълнителни занимания и обучения по Дейност 1 и Дейност 2, разходите за закупуване на учебни помагала и учебни материали, вкл. разходите за външни услуги по изработване по поръчка на учебно съдържание и/или осигуряването му чрез външни услуги за превод и/или адаптиране на съществуващи учебни ресурси и/или външни услуги по придобиване на права за превод и/или използване на учебни материали по Дейност 3, разходите за транспорт (вкл. на ученици, участващи в „пробно стажуване“), разходите за настаняване, командировъчни разходи, застраховки, наем на зали и осигуряване на материали, вкл. разработване и разпространение на информационни материали по Дейност 4, разходите за организация и управление на проекта, за мониторинг и установяване удовлетвореността на целевите групи от участието им в дейности по проекта, и за видимост, прозрачност и комуникация, както и други присъщи преки и непреки разходи, различни от преките разходи за персонал.

Допустимите разходи, различни от преките разходи за персонал, ще се определят като се приложи подходът, описан в чл. 56, параграф 1 от Регламент (ЕС) 2021/1060, както следва:

1. Ще се определи стойността на преките разходи за персонал, включващи необходимата сума за възнаграждения на специалистите, които ще бъдат ангажирани за провеждането на различните форми на допълнителна подкрепа за ученици - пробни стажувания, допълнителни занимания по професионална подготовка и/или чужд език, осигуряване на наставници по Дейност 1, провеждане на обучения и супервизия за учители и наставници по Дейност 2, провеждане на кариерно ориентиране и събития по Дейност 4;

2. Към определената сума за възнаграждения на специалисти, необходими за изпълнението на Дейност 1, 2 и 4, формираща допустимите преки разходи за персонал, ще се приложи единна ставка в размер на 40 %, с което ще се определят останалите допустими преки и непреки разходи за организиране и провеждане на всички планирани дейности.

3. В съответствие с чл. 56, пар. 2 от Регламент (ЕС) 2021/1060 г. **надбавките за стипендии,** **изплащани на учениците, участващи в пробно стажуване,** се считат за допълнителни допустими разходи, които не са включени в единната ставка в размер на 40%.

Допустимите разходи за всяко проектно предложение се изчисляват като сбор от общата стойността на допустимите преки разходи за персонал, общата стойност на надбавките за стипендии на учениците, участвали в „пробно стажуване“ и общата стойност на другите преки и непреки разходи, различни от преките разходи за персонал, определени чрез прилагане на ставка от 40 % върху общата стойност на допустимите преки разходи за персонал.

В бюджета на проекта допустимите разходи ще бъдат описани в бюджетни редове от второ ниво, както следва:

* Преки разходи за персонал;
* Надбавки за стипендии;
* Други преки и непреки разходи - единна ставка в размер на 40 % от преките разходи за персонал.

По този начин се осигурява изцяло опростено отчитане на разходите, като се улеснява формирането на бюджети по проекта на бенефициента/партньорите **и се поставя фокус върху качественото изпълнение и постигане на резултатите за всяко проектно предложение.**

2. Определяне на единични разходи за изпълнението на *Дейност 1. Допълнителна професионална подготовка, „пробно стажуване“ и допълнителни занимания за ученици за придобиване на знания, умения и компетентности в съответствие с изискванията на пазара на труда*.

**2.1. Определяне на** **единичен разход за почасово възнаграждение на наставник, отговорен за провеждането на пробно стажуване**

За провеждането на пробно стажуване в партниращо предприятие за ученици в първи гимназиален етап по Дейност 1 е необходимо да бъдат ангажирани наставници, определени от работодателя, а при необходимост и учители по професионална подготовка от училището, които да наблюдават и ръководят процеса на „пробно стажуване“ и да осигурят неговото високо качество и ефективност. Възнагражденията на наставниците, ангажирани в провеждането на „пробното стажуване“ по Дейност 1, и при необходимост на учители по професионална подготовка от училището, които да наблюдават и ръководят процеса на „пробно стажуване“, ще се възстановяват под формата на единичен разход за възнаграждение на час за всяко проведено „пробно стажуване“ при работодател.

При определянето на възнагражденията на наставниците и учителите по професионална подготовка, следва да се има предвид, че едно „пробно стажуване“ се провежда в рамките на от 3 до 5 работни дни и е с продължителност минимум от 6 астрономически часа дневно. Определя се наставник – представител на бизнеса и/или учител по професионална подготовка, при необходимост, за всяка група, включваща до 5 ученици, като е допустимо разпределение на отработените часове между наставника и учителя в зависимост от необходимостта и техните възможности. Следователно допустимият брой отработени часове за всички лица (наставници и учители по професионална подготовка), ангажирани с провеждането на едно „пробно стажуване“ с група до 5 участници едновременно, е от 18 (3 работни дни) до 30 (5 работни дни) астрономически часа. Броят на групите за „пробно стажуване“ в едно предприятие се определя по най-икономичния начин като броят на участващите ученици се раздели на 5 и полученото число се закръгли към най-близкото по-голямо цяло число.

С оглед на характера на „пробното стажуване“, което се явява подготвителна фаза на обучението в реална работна среда при работодател и предвидените задачи, които ще изпълняват наставниците по време на „пробното стажуване“ - наблюдение, ръководене и оценка на процеса, наставничеството при провеждането на „пробно стажуване“ по Дейност 1 е сходно като дейност на наставничеството в реална работна среда, за което се прилага единичен разход *1.86. Осигуряване на наставници за практическо обучение в реална работна среда на до 5 ученици, участващи в дуална форма на обучение*, от ТЕРЕС-ПО. Размерът на единичен разход 1.86 (за 95 отработени часа) е изчислен и обоснован в Стандартна таблица на разходите за единица продукт по процедура BG05M2OP001-2.014 „Подкрепа за дуалната система на обучение“ и методология, обосноваваща изведените размери на разходите, утвърдена от Ръководителя на УО на 30.07.2019 г. Този единичен разход (за 1 отработен час) е актуализиран в Таблица на единичните разходи и еднократните суми по процедура BG05SFPR001-3.001 „Модернизиране на професионалното образование и обучение“ (Програма „Образование“), утвърдена от Ръководителя на УО на 20.12.2022 г. и е актуализиран с данни за 2022 г. и 2023 г. с писмо № 02-217/08.08.2024 г. от ръководителя на УО на Програма „Образование“ до ръководителя на проект BG05SFPR001-3.001-0001 „Модернизиране на ПОО“, като е приравнен на единичен разход 3.27.

За почасовото възнаграждение на наставник, отговорен за провеждането на пробно стажуване, ще се прилага единичен разход 3.27 от ТЕРЕС-ПО – **33 лв. за 1 отработен астрономически час.**

## **2.2. Определяне на единичен разход за стипендия (надбавка) за участник**

Определянето на единичния разход за **надбавка за стипендия** за учениците от първи гимназиален етап, участвали в „пробно стажуване“ и получили сертификат за участието си, в който е посочена неговата продължителност, се основава на подхода, използван при процедура BG05M2OP001-2.014 „Подкрепа за дуалната система на обучение“ по ОПНОИР.

Прилага се единичен разход *1.87. Стипендия за пробно стажуване*, от ТЕРЕС-ПО. Размерът на единичен разход 1.87 е изчислен и обоснован в Стандартна таблица на разходите за единица продукт по процедура BG05M2OP001-2.014 „Подкрепа за дуалната система на обучение“ и методология, обосноваваща изведените размери на разходите, утвърдена от Ръководителя на УО на 30.07.2019 г. Този единичен разход е приложен и в Таблица на единичните разходи и еднократните суми по процедура BG05SFPR001-3.001 „Модернизиране на професионалното образование и обучение“ (Програма „Образование“), утвърдена от Ръководителя на УО на 20.12.2022 г. и е актуализиран с писмо № 02-217/08.08.2024 г. от ръководителя на УО на Програма „Образование“ до ръководителя на проект BG05SFPR001-3.001-0001 „Модернизиране на ПОО“ като размерът на стипендията за 1 ден е равен на размера на дневните пари съгласно чл. 19, ал. 2 от Наредбата за командировките в страната.

Всеки ученик, преминал успешно участието си в „пробно стажуване“, следва да получи сертификат/удостоверение. Сертификатът/удостоверението за успешно участие в „пробно стажуване“, в който е посочена неговата продължителност, ще представлява основание за изплащане на **надбавка за стипендия за всеки ден**, през който ученикът е участвал в пробно стажуване. Всяко допълнително „пробно стажуване“ следва да се основава на извършена оценка от предходно „пробно стажуване“, съдържащо препоръка за допълнителни „пробни стажувания“.

За учениците от първи гимназиален етап, участвали в „пробно стажуване“ се прилага единичен разход *1.87. Стипендия за пробно стажуване –* **20 лв. на ден.** Размерът на стипендията на един участник за едно „пробно стажуване“ се определя като броят на дните се умножи по единичния разход за ден.

## **2.3. Определяне на единичен разход за почасово възнаграждение на наетите лица за провеждане на допълнителни занимания по професионална подготовка или чужд език**

За провеждането на допълнителни занимания по професионална подготовка и/или чужд език за учениците в първи гимназиален етап в дуална система на обучение (VIII, IX и Х-ти клас) по Дейност 1 е необходимо да бъдат ангажирани външни експерти, представители на бизнеса с доказан професионален опит в съответното професионално направление. При доказана необходимост, допълнителните занимания могат да се провеждат и от учители с подходяща квалификация и професионален опит в реална работна среда.

Допълнителните занимания по професионална подготовка и/или по чужд език следва да бъдат организирани и проведени под формата на модулни обучения/кратки обучителни курсове, като се провеждат по програми, изготвени с водещата роля на представители на работодателите, които са насочени към придобиване на липсващи компетентности за успешна работа в реална работна среда. Всяко допълнително занимание по професионална подготовка, съответно по чужд език, може да бъде с продължителност до 70 учебни часа и следва задължително да е извън утвърдената учебна програма и да се провежда извън учебните часове от седмичното разписание на училището, вкл. през събота и неделя, както и през ваканциите. Изпълнението на дейността следва да бъде планирано за целия период от изпълнението на проекта, като в зависимост от нуждите, един ученик може да участва в повече от 1 допълнително занимание по професионална подготовка.

Възнагражденията на лицата, наети да проведат допълнителните занимания по професионална подготовка и/или чужд език, ще се възстановяват под формата на единичен разход за възнаграждение на час.

С оглед гарантиране на ефективността на планираните допълнителни занимания, те следва да бъдат провеждани в групи от минимум 5 обучаеми по съответната тема/програма за обучение.

Допустимите разходи при провеждане на допълнителни занимания по професионална подготовка и/или чужд език по процедура BG05M2OP001-2.014 „Подкрепа за дуалната система на обучение“, са изчислени чрез прилагане на единичен разход 1.1 за позиция „Преподавател/Учител“ от приложение ТЕРЕС-ПО. Този разход се прилага и при Програма „Образование“ като единичен разход *3.25. Възнаграждения на педагогическите специалисти за 1 проведен учебен час*, който е обоснован и изчислен с данни за 2022 г. в Таблица на единичните разходи и еднократните суми по процедура BG05SFPR001-1.004 „Утвърждаване на интеркултурното образование чрез култура, наука и спорт“, утвърдена от Ръководителя на УО на 22.01.2024 г.

Извършва се актуализация на единичен разход 3.25 с данни от Евростат за 2023 г. като се прилага формулата, посочена в ТЕРЕС-ИКО. Изчисленията са описани във файла *Актуализиране-ИТИ-Дуално.xls.*

За почасовото възнаграждение на наетите лица за провеждане на допълнителни занимания по професионална подготовка или чужд език, ще се прилага единичен разход 3.25 от ТЕРЕС-ПО – **25 лв. за 1 проведен учебен час.**

## **2.4. Определяне на единичен разход за почасово възнаграждение на наставник за практическо обучение в реална работна среда**

Чрез изпълнението на дейността ще се подпомогне осигуряването на наставници за провеждане на дуалната система на обучение сред учениците от втори гимназиален етап (ХI-ти и XII-ти клас). Всеки наставник следва да осигури необходимата подкрепа и съответно да допринесе за успешното завършване на дуалната система на обучение за учениците, на които е определен за наставник – чрез провеждане на инструктаж за безопасност, организиране на практическото обучение, поставяне на конкретни задачи, проверка на изпълнението им, предоставяне на отговори на конкретни въпроси на обучаемите, намиране на решение на конкретни казуси и др.

За изпълнението на дейността ще се изплащат разходи за възнаграждения на всеки наставник за един допълнителен час пряка работа с обучаващите се при работодател ученици в рамките на всеки работен ден, в който е проведено практическо обучение в реална работна среда, но не повече от 95 астрономически часа за 1 учебна година.

Броят на групите за практическо обучение в реална работна среда в едно предприятие (и съответно броят на наставниците) се определя по най-икономичния начин като броят на участващите ученици се раздели на 5 и полученото число се закръгли към най-близкото по-голямо цяло число.

Зададените параметри са идентични с осигуряването на наставници при изпълнението на процедура BG05M2OP001-2.014 „Подкрепа за дуалната система на обучение“, за което се прилага единичен разход *1.86. Осигуряване на наставници за практическо обучение в реална работна среда на до 5 ученици, участващи в дуална форма на обучение*, от ТЕРЕС-ПО. Размерът на единичен разход 1.86 (за 95 отработени часа) е изчислен и обоснован в Стандартна таблица на разходите за единица продукт по процедура BG05M2OP001-2.014 „Подкрепа за дуалната система на обучение“ и методология, обосноваваща изведените размери на разходите, утвърдена от Ръководителя на УО на 30.07.2019 г. Този единичен разход (за 1 отработен час) е актуализиран в Таблица на единичните разходи и еднократните суми по процедура BG05SFPR001-3.001 „Модернизиране на професионалното образование и обучение“ (Програма „Образование“), утвърдена от Ръководителя на УО на 20.12.2022 г. и е актуализиран с данни за 2022 г. и 2023 г. с писмо № 02-217/08.08.2024 г. от ръководителя на УО на Програма „Образование“ до ръководителя на проект BG05SFPR001-3.001-0001 „Модернизиране на ПОО“, като е приравнен на единичен разход 3.27.

За почасовото възнаграждение на наставник за практическо обучение в реална работна среда, ще се прилага единичен разход 3.27 от ТЕРЕС-ПО – **33 лв. за 1 отработен астрономически час.**

**Периодично актуализиране на единичните разходи**

При публикуването на нови данни от НСИ или Евростат (средна годишна промяна спрямо базовата година) или промяна в нормативни документи Управляващият орган може да извърши актуализация на горепосочените единични разходи като прилага формулата от файла *Актуализиране-ИТИ-Дуално.xls*.

Новите размери на единичните разходи се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи се прилагат за дейности, които са започнали след началото на новата учебна година (или втория учебен срок).

3. Определяне на единични разходи за възнаграждения на експертите, ангажирани с изпълнението на *Дейност 2. Обучения на учители и наставници за разширяване на обхвата и повишаване качеството на дуалната система на обучение*.

## **3.1. Определяне на единичен разход за почасово възнаграждение на лектор за провеждане на обучения на учители по професионална подготовка и учители-методици**

Провеждането на обучения на учители по професионална подготовка и учители-методици следва да включва практическо обучение (стажуване) в партниращо предприятие, което да бъде проведено чрез активно въвличане на обучаемите, които изпълняват ролята на „практиканти“/„стажанти“, а обучаващият изпълнява ролята на техен „наставник“/„ментор“. С оглед гарантиране на ефективността на планираните обучения, те следва да бъдат провеждани в групи от минимум 5 обучаеми по съответната тема/програма за обучение.

Обученията без квалификационни кредити следва да бъдат с продължителност до 24 академични часа, от които поне 8 академични часа следва да бъдат за практическо обучение (стажуване) в партниращи предприятия и да се провеждат в групи минимум от 5 участници.

Всеки учител по професионална подготовка, планиран за участие в Дейност 2, следва да премине **поне едно обучение, включващо практическа част (стажуване) при работодател – партниращо предприятие с продължителност на практическата част от поне 8 академични часа**

Обученията с присъждане на 1 квалификационен кредит следва да бъдат съгласно разпоредбите на Наредба № 15 от 2019 г. за статута и професионалното развитие на учителите, директорите и другите педагогически специалисти – с продължителност от 16 академични часа, и да се провеждат в групи с най-малко от 5 участници.

Един учител по професионална подготовка и учител-методик може да участва в повече от едно обучение през периода на изпълнение на проекта, но на различни теми.

Всеки учител по професионална подготовка и учител-методик, който успешно е завършил обучение по дейността, следва да получи удостоверение за проведено обучение и присъждане на квалификационни кредити съгласно Приложение № 14 от Наредба № 15 от 22.07.2019 г.

За провеждането на обучения на педагогически специалисти се прилага единичен разход *3.29. Възнаграждения на лекторите при обучения на педагогически специалисти* от ТЕРЕС-ПО (който е идентичен с единичен разход 1.17, прилаган по ОПНОИР), който е обоснован и изчислен с данни за 2022 г. в Таблица на единичните разходи и еднократните суми по процедура BG05SFPR001-1.004 „Утвърждаване на интеркултурното образование чрез култура, наука и спорт“, утвърдена от Ръководителя на УО на 22.01.2024 г.

Извършва се актуализация на единичен разход 3.29 с данни от Евростат за 2023 г. като се прилага формулата, посочена в ТЕРЕС-ИКО. Изчисленията са описани във файла *Актуализиране-ИТИ-Дуално.xls.*

За почасовото възнаграждение на лекторите при обучения на педагогически специалисти, ще се прилага единичен разход 3.29 от ТЕРЕС-ПО – **26 лв. за 1 проведен академичен час.**

## **3.2. Определяне на единичен разход за почасово възнаграждение на лектор за провеждане на обучения на наставници**

С цел осигуряване на по-високо качество на обучението в реална работна среда на учениците от дуална система на обучение е необходимо да бъдат повишени методическите и педагогически умения на наставниците, с което да се гарантира ефективността на практическото обучение на учениците във втори гимназиален етап. Всяко обучение следва да бъде с продължителност до 32 учебни часа, от които поне 8 учебни часа следва да бъдат проведени в училищата, в които се намират представители на целевите групи с оглед на постигане на максимален ефект от изпълнението на дейността. Обучението следва да се извършва по Програмата за обучение на наставници, одобрена от Министъра на образованието и науката със Заповед № РД 09-997 от 2 април 2019 г. и последващи нейни изменения. Обученията на наставници, участващи в изпълнението на проекта, следва да бъдат оповестени публично от бенефициента и да бъдат отворени за всички предприятия, подписали споразумение за партньорство с училище по проекта.

Единичният разход е приложим, в случай че обученията за наставници се организират и провеждат от училището-бенефициент, което осъществява професионалното образование и обучение, в качеството му на институция, имаща право да обучава наставници съгласно чл. 17а, ал. 3 от ЗПОО. В случай че обученията се възлагат като външна услуга на други институции по чл. 17а , ал. 3 от ЗПОО, разходът следва да се отнесе към единната ставка за други преки и непреки разходи, различни от разходите за възнаграждения.

Всеки наставник следва да участва най-малко в едно обучение на година през периода на изпълнение на проекта. Обученията следва да се провеждат в групи от минимум 5 участници. Един наставник може да участва само в едно обучение на дадена тема през периода на изпълнение на проекта. Всеки успешно обучен наставник следва да получи сертификат/удостоверение за преминато обучение.

Обученията на наставници са сходни или идентични с обученията на учителите, затова за почасовото възнаграждение на лекторите при обучения на наставници, ще се прилага единичен разход 3.29 от ТЕРЕС-ПО – **26 лв. за 1 проведен академичен час.**

## **3.3. Определяне на единичен разход за почасово възнаграждение на лектор при провеждане на смесени обучения и/или супервизия**

**Смесените обучения** на учители и наставници следва да се провеждат в групи от минимум 6 участници в рамките на 16 учебни часа, отчитайки професионалната натовареност и на двете целеви групи. Смесените обучения могат да се провеждат на място в партниращото/ите предприятие/я или на място в училищата. Провеждането на смесени обучения се извършва по програми, разработени с участието на представители на бизнеса – външни експерти с доказан професионален опит.

С цел задълбочаване на връзката и сътрудничеството между учители-методици или учители по професионална подготовка и наставници се предвижда възможност за провеждане на **взаимна супервизия.** Всеки от двойката учител – наставник провежда по една супервизия с продължителност за всеки един от двойката учител - наставник от един ден или до 8 учебни часа. Това означава супервизия от един ден за наставника в училището, за да наблюдава работата на учителя в учебна среда и супервизия от един ден за учителя, за да наблюдава работата на наставника в реална работна среда. Наставникът наблюдава работата на учителя в рамките на учебния ден с учениците, на които е наставник, а учителят наблюдава работата на наставника при провеждане на практическо обучение в реална работна среда. Наблюдаващият изпълнява ролята на „наставник“/ментор“, който следва чрез наблюдение да оцени работата на наблюдавания и да му отправи препоръки за подобрение. Всяка супервизия завършва с обратна връзка и обсъждане на възможностите за подобрение, като след приключване на супервизията се попълва Карта за проведена взаимна супервизия.

В рамките на проекта може да бъде проведено едно смесено обучение за учители и наставници и по две супервизии за всяка година на проекта за една и съща двойка учител-наставник. Един учител или един наставник може да участват в повече от една двойка за супервизия.

Смесените обучения и/или супервизия на наставници и учители са сходни с обученията на учителите, затова за почасовото възнаграждение на лекторите при смесените обучения и/или супервизия, ще се прилага единичен разход 3.29 от ТЕРЕС-ПО – **26 лв. за 1 проведен академичен (или учебен) час.**

**Периодично актуализиране на единичните разходи**

При публикуването на нови данни от НСИ или Евростат (средна годишна промяна спрямо базовата година) Управляващият орган може да извърши актуализация на горепосочените единични разходи като прилага формулата от файла *Актуализиране-ИТИ-Дуално.xls*.

Новите размери на единичните разходи се публикуват на сайта на УО и до бенефициента се изпраща съобщение през модул „Кореспонденция“ на ИСУН. Актуализираните единични разходи се прилагат за дейности, които са започнали след началото на новата учебна година (или втория учебен срок).

4. Определяне на единични разходи за възнаграждения на експертите, ангажирани с изпълнението на *Дейност 4. Информационни кампании и кариерно ориентиране за повишаване на привлекателността и увеличаване дела на дуалната система на обучение в ПОО.*

## **4.1. Определяне на единичен разход за почасово възнаграждение на лектор в събития и мероприятия, част от информационни кампании сред работодатели, родители, ученици и широката общественост**

За изпълнението на събития и мероприятия (състезания по професии, съвместни уроци, демонстрационни събития, дни на отворените врати, дни на професиите, изложения, състезания, хакатони и др.), част от информационни кампании по Дейност 4, е предвидено да се приложи единичен разход за почасово възнаграждение за лекторите, участващи в провеждането на информационните събития. Лектори по време на събитията и мероприятията по Дейност 4 могат да бъдат както учители по професионална подготовка, учители-методици и наставници, така и представители на работодателите, национално представителните организации на работодателите и на работници и служителите в България, браншови и професионални организации.

Тъй като по-голямата част от лицата, които ще провеждат информационни кампании по Дейност 4, са учители по професионална подготовка, учители-методици и наставници, е оправдано да се приложи единичен разход *3.27. Възнаграждения на педагогически специалисти за 1 отработен астрономически час* от ТЕРЕС-ПО (който е идентичен с единичен разход 1.1, прилаган по ОПНОИР), който е обоснован и изчислен с данни за 2022 г. в Таблица на единичните разходи и еднократните суми по процедура BG05SFPR001-1.004 „Утвърждаване на интеркултурното образование чрез култура, наука и спорт“, утвърдена от Ръководителя на УО на 22.01.2024 г.

Извършва се актуализация на единичен разход 3.27 с данни за 2023 г. като се прилага формулата, посочена в ТЕРЕС-ИКО. Изчисленията са описани във файла *Актуализиране-ИТИ-Дуално.xls.*

За почасовото възнаграждение на лекторите при провеждане на информационни кампании по Дейност 4, ще се прилага единичен разход 3.27 от ТЕРЕС-ПО – **33 лв. за 1 отработен астрономически час.**

## **4.2. Определяне на единичен разход за почасово възнаграждение на кариерен консултант**

Подкрепата за кариерно ориентиране има за цел увеличаване дела на дуалното обучение чрез насочване и задържане на ученици в дуалната система на обучение. Изпълнението на дейността ще подкрепи индивидуалното кариерно ориентиране на ученици, вкл. с участието на родители, за избор на дуална система на обучение.

Индивидуалното кариерно ориентиране може да обхване:

* ученици в прогимназиален етап на основното образование (ранно кариерно ориентиране) – за насочване към избор на дуалното професионално образование и обучение;
* ученици в първи гимназиален етап, които не се обучават в дуална форма – за насочване към избор на дуална форма на обучение.

Индивидуалното кариерно ориентиране, в рамките на което могат да присъстват и родителите на консултираното лице, може да обхване една или повече от следните дейности:

* предпрофесионално тестване във връзка с възможностите за обучение на ученика в дуална система на ПОО;
* запознаване с възможностите за реализация в различни професии, отговарящи на резултатите от предпрофесионално тестване и възможностите за обучение в дуална форма;
* запознаване с основните изисквания на работодателите, включени в дуалната система на обучение;
* индивидуално консултиране във връзка с възможностите на дуалната система на ПОО.

Дейностите по кариерно ориентиране ще се осъществяват от кариерни консултанти, притежаващи релевантна квалификация и професионален опит. Участие в реализирането на дейностите по кариерно ориентиране могат да вземат и кариерни консултанти - представители на работодателите, с цел подпомагане на учениците в процеса на избор на професия, мотивиране за продължаване на обучението в дуална форма и запознаване с възможностите за последващо професионално развитие при работодател. Предвид характеристиките на дейностите по кариерното ориентиране, за определяне на почасовите възнаграждения на кариерните консултанти, е обосновано да се приложи единичният разход за възнаграждения, използван за изчисленията на показател *3.8. Еднократна сума за учебен срок за възнаграждения на лица, които изпълняват дейности по кариерно ориентиране и консултиране* от ТЕРЕС-ПО. Еднократна сума 3.8 е изчислена и обоснована чрез прилагане на единичен разход 1.85 в Таблица на единичните разходи и еднократните суми по процедура BG05SFPR001-1.001 „Обща и допълнителна подкрепа за личностно развитие в училищното образование“, утвърдена от Ръководителя на УО на 30.09.2022 г., актуализирана е с данни за 2022 г. с писмо № 02-465/21.12.2023 г. на Ръководителя на УО до ръководителя на проект BG05SFPR001-1.001-0001 „Успех за теб“, актуализирана е с данните за 2023 г. с писмо № 02-465/21.12.2023 г. на Ръководителя на УО до ръководителя на проект BG05SFPR001-1.001-0001 „Успех за теб“ и с писмо № 02-213/05.08.2024 г. на Ръководителя на УО до ръководителя на проект BG05SFPR001-1.003-0001 „Силен старт“ – еднократната сума е равна на броя на часовете, умножено по 33 лв., т.е. актуализираният единичен разход за 1 час е 33 лв., като стойността е приравнена на единичен разход *3.27. Възнаграждения на педагогическите специалисти за 1 отработен астрономически час.*

За почасовото възнаграждение на кариерните консултанти ще се прилага единичен разход 3.27 от ТЕРЕС-ПО – **33 лв. за 1 отработен астрономически час.**

5. Финансиране чрез единна ставка на другите преки и непреки разходи

В съответствие с чл. 56, параграф 1 от Регламент (ЕС) 2021/1060 сборът от разходите за възнаграждения на персонала по Дейност 1, Дейност 2 и Дейност 4, се умножава с единна ставка от 40 % и така се определят **другите допустими преки и непреки разходи** за изпълнение на проекта. В съответствие с чл. 56, пар. 2 от Регламент (ЕС) 2021/1060 г. **надбавките за стипендии,** **изплащани на учениците, участващи в „пробно стажуване“,** се считат за допълнителни допустими разходи, които не са включени в единната ставка в размер на 40 %.

С изчислените други преки и непреки разходи за изпълнението на проекта, се покриват всички необходими разходи, които са различни от разходите за персонал и разходите за надбавки за стипендии на целевата група – например, разходите за закупуване на оборудване, материали и консумативи, необходими за изпълнението на Дейност 1, разходите за външни услуги за провеждане на обучения с придобиване на квалификационни кредити по Дейност 2, разходите за външни услуги за разработване на програми за провеждане на допълнителни занимания и обучения по Дейност 1 и Дейност 2, разходите за закупуване на учебни помагала и учебни материали, вкл. разходите за външни услуги по изработване по поръчка на учебно съдържание и/или осигуряването му чрез външни услуги за превод и/или адаптиране на съществуващи учебни ресурси и/или външни услуги по придобиване на права за превод и/или използване на учебни материали по Дейност 3, разходите за транспорт, (вкл. на ученици, участващи в „пробно стажуване“), разходите за настаняване, командировъчни разходи, застраховки, наем на зали и осигуряване на материали, вкл. разработване и разпространение на информационни материали по Дейност 4, разходи за организация и управление на проекта, за осъществяване на мониторинг и установяване удовлетвореността на целевите групи от участието им в дейности по проекта, за видимост, прозрачност и комуникация, както и други присъщи преки и непреки разходи, различни от преките разходи за персонал.

6. Обобщена таблица на единичните разходи за възнаграждения

Прилага се следната обобщена таблица на единичните разходи за възнаграждения на персонала, нает за изпълнението на проекта.

|  |  |  |  |  |
| --- | --- | --- | --- | --- |
| **Име на показателите** | **Дейност** | **Специфични изисквания за възстановяване на разхода** | **Мерна единица** | **Единичен разход**  **/в лева/** |
| Възнаграждения на наставник/експерт от бизнеса или учител по професионална подготовка/ при провеждане на „пробно стажуване“  *Единичен разход 3.27* | Дейност 1 | Макс. брой участници, за които отговаря: 5  Макс. продължителност на 1 пробно стажуване:  30 астрономически часа  (мин. 6 астрономически часа на ден) | 1 отработен астрономически час | **33** |
| Надбавка за стипендия на учениците, участвали в „пробно стажуване“  *Единичен разход 1.87* | Дейност 1 | Макс. продължителност на 1 пробно стажуване: 5 дни | 1 ден | **20** |
| Възнаграждение на преподавател/учител за провеждане на допълнителни занимания по професионална подготовка или чужд език  *Единичен разход 3.25* | Дейност 1 | Макс. продължителност на 1 допълнително занимание: 70 учебни часа  Мин. брой участници: 5 ученици | 1 проведен учебен час | **25** |
| Възнаграждение на наставник за провеждане на практическо обучение в реална работна среда  *Единичен разход 3.27* | Дейност 1 | Макс. продължителност: 1 астрономически час на ден  Макс. продължителност за 1 учебна година: 95 астрономически часа | 1 отработен астрономически час | **33** |
| Възнаграждение на лектор за провеждане на обучения на учители по професионална подготовка и учители-методици  *Единичен разход 3.29* | Дейност 2 | Мин. брой участници: 5  Продължителност:  24 академични часа, от които поне 8 академични часа следва да бъдат за практическо обучение в предприятие | 1 проведен академичен час | **26** |
| Възнаграждение на лектор за провеждане на обучения на наставници  *Единичен разход 3.29* | Дейност 2 | Мин. брой участници: 5  Продължителност:  24 академични часа, от които поне 8 академични часа следва да бъдат за практическо обучение в училище | 1 проведен академичен час | **26** |
| Възнаграждение на лектор при провеждане на смесени обучения и/или супервизия на наставници и учители  *Единичен разход 3.29* | Дейност 2 | Мин. брой участници в смесени обучения: 6  Бр. участници във взаимна супервизия: 2 (1 учител и 1 наставник)  Продължителност на смесените обучения: 16 учебни часа  Продължителност на супервизия: 16 учебни часа (8 уч. часа – супервизия-наставник и 8 уч. часа-супервизия-учител) | 1 проведен учебен час | **26** |
| Възнаграждение на лектор при провеждане на информационни събития  *Единичен разход 3.27* | Дейност 4 | Макс. продължителност:  8 часа на ден | 1 отработен астрономически час | **33** |
| Възнаграждение на кариерен консултант  *Единичен разход 3.27* | Дейност 4 | Макс. продължителност:  4 часа на ден | 1 отработен астрономически час | **33** |

7. Одитна следа

**Одитна следа:**

• използваната методика за определяне на стойността на даден единичен разход сума трябва да бъде документирана и съхранявана,

• в документа, установяващ условията за предоставяне на подкрепа, трябва да бъде ясно определена стандартната таблица за единичните разходи и факторите, които трябва да бъдат изпълнени, за да бъде извършено плащането,

• доказателство за успешно приключило „пробно стажуване“, допълнително занимание по професионална подготовка и/или чужд език, успешно проведено обучениe /супервизия на учители и наставници, кариерно ориентиране, е наличието на сертификат/удостоверение/кариерен план,

• ако има изискване целевата група да отговаря на определен профил, трябва да се проверява допустимостта на участниците,

• ако има изискване за минимален и/или максимален брой участници, следва да се проверява спазването на изискването.

**Прилагане на финансиране с единна ставка за другите преки и непреки разходи**

**Общ принцип:** специфични категории допустими разходи, които предварително ясно са определени, се изчисляват чрез прилагането на предварително фиксиран процент към една или няколко други категории допустими разходи.

При съпоставянето на системи за финансиране с единни ставки винаги трябва да се сравняват всички елементи на метода, а не само ставките:

*• категориите допустими разходи, на чиято база следва да се прилага ставката за изчисляване на допустимите суми*

*• самата единна ставка,*

*• категориите допустими разходи, изчислени с единната ставка,*

*• ако е уместно, категориите допустими разходи, за които единната ставка не се прилага и които не се изчисляват с единна ставка.*

**Одитна следа:**

|  |  |
| --- | --- |
| Категория допустими разходи, на чиято база следва да се прилага ставката за изчисляване на допустимите суми | **Единични разходи**   * Разходи за персонал – Д1 * Разходи за персонал – Д2 * Разходи за персонал – Д4   Трябва да се гарантира, че в тези разходи не се включват никакви разходи за организация и управление (не се плаща на персонал, свързан с администрирането на проекта; не се плаща за публичност). Няма двойно деклариране на една и съща позиция разход: като „базови“ разходи (изчислени въз основа на единични разходи) и като „изчислени“ разходи (включени в единната ставка). |
| Единна ставка 40 %, приложена върху разходите за възнаграждения за изпълнението на Дейност 1, Дейност 2 и Дейност 4 | **Единна ставка**   * Други преки и непреки разходи за изпълнението на проекта |
| Категория допустими разходи, за които не се прилага единната ставка в размер на 40 % | **Единични разходи**   * Разходи за стипендия (надбавки) на учениците, участвали в „пробно стажуване“ |

**Приложения:**

*Таблици с изчислителни формули – файл Актуализиране-ИТИ-Дуално.xls*